Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Péntek délelőtt, a parlamenti zászlófelvonás előkészületei közben ment oda a Párbeszéd politikusa Áder János köztársasági elnökhöz és Kövér László házelnökhöz, hogy megtudakolja, a két fideszes közjogi méltóság mit gondol 1848 üzenetéről.

Tordai a jelenetről készült videót a Facebook-oldalán osztotta meg. Azt látni rajta, ahogy a lépcsőn leérkezve odalép a várakozó Áderhez és Kövérhez, és megkérdezi tőlük, hogy mit gondolnak az 1848-as forradalom hármas jelszaváról, azaz a szabadságról, egyenlőségről és testvériségről. Kövér már a kérdés közben elfordul, Áder pedig elkezdi mondani, hogy 'Bocsánat' és hogy 'Most tényleg', de nem fejezi be, Kövér ekkor ugyanis megérinti a vállát, és ő is inkább hátat fordít Tordainak. Majd jól hallgatóan annyit mond maga elé, hogy „Egészen elképesztő”. Tordai ezután távozott.